Document ID: /roh_data/filtered/swiss_laws_in_ROHinterleaved.jsonl.gz/36022

This text was translated from EN into Rumantsch Grischun.

(Art. 14 FoIA) In its recommendation, the FDPIC shall in particular point out that the parties to the mediation proceedings may request a decision from the authority pursuant to Article 15 FoIA, and shall inform them of the deadline for such a request. The recommendation must not contain any information likely to prejudice protected interests under Article 7(1) FoIA. The FDPIC shall publish its recommendations and shall take the appropriate measures in order to ensure the protection of the data of natural persons and legal entities who are parties to mediation proceedings. Should the protection of the data mentioned in paragraph 3 not be possible, the FDPIC shall refrain from publishing its recommendation. Amended by Annex 2 No II 13 of the Data Protection Ordinance of 31 Aug. 2022, in force since 1 Sept. 2023 (AS 2022 568). Amended by Annex 2 No II 13 of the Data Protection Ordinance of 31 Aug. 2022, in force since 1 Sept. 2023 (AS 2022 568). Amended by Annex 2 No II 13 of the Data Protection Ordinance of 31 Aug. 2022, in force since 1 Sept. 2023 (AS 2022 568).

(art. 14 LTrans) En la recumandaziun menziunescha il IFPDT particularmain il dretg da las persunas participadas a la procedura da mediaziun da pretender che l’autoritad cumpetenta decreteschia ina disposiziun tenor l’artitgel 15 LTrans, e communitgescha ad ellas tge termin ch’ellas ston observar per quest intent. La recumandaziun na dastga betg cuntegnair infurmaziuns che pudessan donnegiar in dals interess protegids tenor l’artitgel 7 alinea 1 LTrans. Il IFPDT publitgescha las recumandaziuns e prenda las mesiras adequatas per garantir la protecziun da las datas da las persunas natiralas e giuridicas ch’èn participadas a la procedura da mediaziun. Sche la protecziun da las datas tenor l’alinea 3 n’è betg pussaivla, desista il IFPDT da publitgar la recumandaziun. Versiun tenor la cifra II 13 da l’agiunta 2 da l’O dals 31 d’avust 2022 davart la protecziun da datas, en vigur dapi il 1. da sett. 2023 (AS 2022 568). Versiun tenor la cifra II 13 da l’agiunta 2 da l’O dals 31 d’avust 2022 davart la protecziun da datas, en vigur dapi il 1. da sett. 2023 (AS 2022 568). Versiun tenor la cifra II 13 da l’agiunta 2 da l’O dals 31 d’avust 2022 davart la protecziun da datas, en vigur dapi il 1. da sett. 2023 (AS 2022 568).